Mõjutamine
Mõjutamine on psühholoogia mõiste, millega tähistatakse inimese tunnete, arvamuste või käitumise teadlikku, üldjuhul mittevägivaldset muutmist teise inimese poolt. Mõjutamisel on mitmesuguseid vorme, see võib olla erineval määral otsene või kaudne. Mõjutamist võib näha näiteks sotsialiseerumises, kuulekuses, juhtimises, veenmises, müügi- ja turundustegevuses. Olulisel kohal on mõjutamine enamikus ühiskondlikes valdkondades nagu majandus ja poliitika.